Diari Oficial de la Generalitat Valenciana


Sumari del DOGV 2116, del 04-10-1993 (1993/829329)

ORDRE de 13 de setembre de 1993, del Conseller d'Economia i Hisenda, per la qual desplega el Reglament del Joc del Bingo, aprovat per Decret 75/1993, de 28 de juny, del Consell de la Generalitat Valenciana.
--------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1993/09/13/(1)/dof/vci/html**

### Dades del document

Número de DOGV
:   2116

Data del DOGV
:   04-10-1993

Secció del DOGV
:   DISPOSICIONS GENERALS

Número del document
:   1993/829329


Data del document
:   13-09-1993

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 13 de setembre de 1993, del Conseller d'Economia i Hisenda, per la qual desplega el Reglament del Joc del Bingo, aprovat per Decret 75/1993, de 28 de juny, del Consell de la Generalitat Valenciana.  
El Consell de la Generalitat, mitjançant el Decret 75/1993 de 28 de juny, aprovà el Reglament del Joc del Bingo, pel qual establia una regulació integral del joc del bingo.  
Aquest reglament necessita el desplegament d'alguns aspectes, la qual cosa es fa mitjançant aquesta ordre.  
Els aspectes que es despleguen es concreten en l'establiment dels requisits, les condicions i les característiques que han de complir els cartons que s?utilitzen en aquest joc i també el servei encarregat de la seua expedició i el mode de liquidació de la taxa fiscal. Igualment, s?hi regulen els criteris als quals s'ha d'atendre per a la concessió de l'autorització d'empresa entitat titular de sala de bingo, a què es refereix l'article 11 del reglament esmentat, alhora que es concreten els serveis que, dins de la Conselleria d'Economia i Hisenda, són competents per a la concessió de les distintes autoritzacions administratives.  
En relació amb el personal al servei de la sala de bingo s'estableix quins han d'estar en possessió del document professional, les seues característiques i el seu període de validesa.  
Finalment, es fa ús de la disposició addicional primera, apartat 1, del Reglament del Joc del Bingo i es modifiquen els apartats quatre i set de l'epígraf A de l'annex II.  
Per tot això i fent ús de l'autorització continguda en la disposició final primera del Decret 75/1993, de 28 de juny, del Consell de la Generalitat Valenciana, i de la facultat establida en la disposició addicional primera del Reglament del Joc del Bingo, amb l'informe favorable previ de la Comissió del Joc, emès en la reunió del dia 10 de setembre de 1993,  
ORDENE:  
Article primer  
El joc del bingo sols podrà practicar-se amb els cartons autoritzats que, amb la consideració jurídica d'efectes estancats, expedirà la Conselleria d'Economia i Hisenda i es distribuiran per mitjà dels seus serveis territorials, i l?elaboració dels quals s'assigna a la Fàbrica Nacional de Moneda i Timbre, d'acord amb les normes següents:  
1. El cartons de bingo constaran de 27 caselles distribuïdes en tres files horitzontals, cadascuna d'elles contindrà només cinc números compresos entre la casella u i la nou, ambdues inclusivament, i col·locats de forma que la primera columna comprenga dels números u al nou; la segona, del deu al dinou; la tercera, del vint al vint-i-nou, i així successivament fins la columna novena, que comprendrà del vuitanta al noranta. Mai no hi ha d'haver tres números en columna i les combinacions mínimes que formen tant les línies com la totalitat del cartó no ha de repetir-se dins de la mateixa sèrie.  
2. En cada cartó figurarà el preu, el número d'ordre, la sèrie a què pertany i el nombre de cartons que la integren.  
En el dors es consignarà la taxa fiscal, l'impost autonòmic, un extracte de les principals regles del joc i les quantitats que es distribuiran en els distints premis.  
3. Les sèrie que ha de fabricar la Fàbrica de Moneda i Timbre seran la sèrie AI amb 1.944 cartons i la sèrie AJ amb 3.888 cartons.  
Aquestes sèries es confeccionaran amb cartons de 150, 200, 300, 500 i 1.000 pessetes de valor facial, tot complint els requisits que els cartons que integren la sèrie siguen tots distints en les combinacions de línia i bingo.  
Els cartons d'un determinat valor facial es distingiran en cada cas pel color del revers.  
Els cartons de 150 pessetes de valor facial seran encunyats de forma que puguen ser separats cada dos, per tal d'evitar-ne la venda individualitzada.  
Article segon  
El subministrament de cartons de bingo, en les seues distintes sèries i valors, se sol·licitarà en els corresponents serveis territorials de la Conselleria d'Economia i Hisenda, lent ús del pertinent model de sol·licitud-liquidació.  
El subministrament s'efectuarà directament al representant de la sala sol·licitant, i els cartons només seran vàlids per a aquesta i és absolutament prohibit l?ús en una altra diferent a aquella per a la qual foren adquirits, fins i tot encara en el cas que es tracte d'una altra representada per la mateixa persona o empresa de serveis.  
Article tercer  
1. Els serveis territorials de la Conselleria d'Economia i Hisenda efectuaran la corresponent liquidació, prenent com a base el valor facial dels cartons sol·licitats, i fent-ho constar en la sol·licitud.  
El lliuraments dels cartons sol·licitats, junt amb una guia que servirà de justificant de la seua tinença i destinació, es realitzarà amb la prèvia exhibició de les corresponents cartes de pagament acreditatives de l?ingrés & la taxa fiscal i del preu del material.  
2. En els serveis territorials assenyalats es durà un registre de les guies de cartons expedits i l?import dels subministrats a cada sala. Els serveis territorials trametran mensualment a la . Comissió Tècnica del Joc una llista dels cartons subministrats en el seu àmbit territorial, comparats amb els d'igual període de l'any anterior.  
Article quart  
1. Serà procedent la devolució de cartons de joc del bingo en els casos següents:  
a) Si es produïa el cessament de l'activitat, llevat que aquest cessament los conseqüència de sancions reglamentàries, cas en què es farà el que disposa l'article 10 del Reial Decret 2.221/1984, de 12 de desembre.  
b) Per caducitat o extinció de les autoritzacions en els casos següents:  
- Renúncia de l?empresa o entitat titular manifestada per escrit a la Conselleria d'Economia i Hisenda.  
- Dissolució de l?empresa o entitat titular.  
- Transcurs del termini de validesa sense haver-ne sol·licitat la renovació dins del termini i en la forma escaient.  
I en els altres casos previstos en l'article 13.2.f) del Decret 75/1993, de 28 de juny, del Consell de la Generalitat Valenciana, que no siguen conseqüència de causes imputables a l?empresa o entitat titular de la sala.  
2. Els cartons objecte de devolució es presentaran en els serveis territorials, adjuntant-hi les guies d'adquisició i una sol·licitud, en la qual es detallarà la sèrie, el número i l?import dels cartons la devolució dels quals es pretenga, que necessàriament han d'integrar sèries completes. Una vegada examinats aquests cartons i la documentació annexa, i si són conformes, es proposarà la devolució de la taxa corresponent en qualitat d'ingrés indegut, proposta que serà resolta pel director dels serveis territorials, el qual dictarà la resolució oportuna i n'ordenarà els tràmits pertinents.  
Article cinqué  
Quan s'utilitzen cartons de 150 pessetes de valor facial, l'aposta mínima en cada partida serà l?equivalent a dos cartons, que es vendran units i de forma conjunta i no podran ser separats en cap moment del desenvolupament de la partida.  
En el supòsit que ambdós cartons siguen separats, perdran el dret a l'obtenció de qualsevol dels premis del joc del bingo.  
Els cartons premiats, que en tot cas romandran units, s'adjuntaran a l'acta de la sessió.  
Article sisé  
La concessió de l'autorització d'empresa i entitat titular de sala de bingo, a què fa referència l'article 11 del Reglament del Joc del Bingo, s'atorgarà considerant els criteris següents:  
a) Qualitat de les instal·lacions que es pretenga realitzar-hi.  
b) Garantia personal i financera dels promotors.  
c) Lloc d'ubicació i influència directa o indirecta que puga tenir l?obertura de la sala sobre les existents en la mateixa zona d'influència.  
d) Generació de llocs de treball i pla de formació professional del personal i de l?equip humà de què es disposa.  
e) Viabilitat econòmica del projecte, sobre la base dels estudis realitzats.  
f) Tecnologia per a l?organització i la gestió del joc.  
Article seté  
1. Requeriran autorització de la Comissió Tècnica del Joc les modificacions de l'autorització d'empreses i entitats titulars de sales de bingo que impliquen:  
a) Canvis dels components del cos social de l?empresa titular. a  
b) Les ampliacions de capital social quan entren a formar-ne part nous socis.  
c) Els canvis d'ubicació de la sala.  
d) Les obres de reforma i manteniment de la sala, quan es canvie la seua configuració o afecten l'ampliació o disminució de la superfície útil, o modifiquen les condicions substancials de seguretat.  
e) La suspensió del funcionament de la sala per un període superior a sis mesos.  
f) Les modificacions de l?horari màxim autoritzat, amb l?informe previ de la Conselleria d'Administració Pública, i de la capacitat de la sala.  
g) La modificació del règim de gestió del joc, de gestió pròpia a gestió contractada amb una empresa de serveis, i de substitució d'empresa de serveis.  
2. Requerirà autorització dels corresponents serveis territorials de la Conselleria d'Economia i Hisenda:  
a) La suspensió del funcionament de la sala per un període no superior a sis meses.  
b) Les reformes o les modificacions que s'efectuen en la sala i que no estiguen recollides en el punt d) de l'apartat anterior.  
c) Les modificacions en el contracte de prestació de serveis existent entre l?entitat titular i l?empresa de serveis, que afecten les prestacions econòmiques o la responsabilitat de les parts.  
d) Els canvis en la titularitat de les accions quan no impliquen entrada de nous socis.  
Article vuité  
1. El personal al servei de les sales de bingo, que exercisca funcions directament relacionades amb la pràctica del joc del bingo, haurà d'estar en possessió del corresponent document professional, expedit pels serveis territorials de la Conselleria d'Economia i Hisenda.  
2. El document professional serà concedit després del contracte amb una empresa o entitat titular o, si s'escau, empresa de serveis i sempre que la persona interessada no haja estat inhabilitada judicialment per a l'exercici de la professió o ofici relacionat amb l'activitat del joc i/o apostes.  
3. S'expediran tres classes de documents professionals, segons el tipus de contracte laboral que tinga amb l'empresa, i d'acord amb les tres categories establides en l'article 27 del Reglament del Joc del Bingo, aprovat pel Decret 75/1993, de 28 de juny, del Consell de la Generalitat Valenciana.  
4. El document professional tindrà un validesa de cinc anys i podrà ser renovat per períodes d'igual duració.  
El document esmentat tindrà un caràcter exclusivament administratiu de control, a l'efecte de comprovar el compliment del que disposa l'article 19 de la Llei de Joc de la Comunitat Valenciana i en cap cas acreditarà la validesa o capacitat professional del seu titular.  
Article nové  
Es modifiquen els apartats quatre i set de l'epígraf A de l'annex II del Reglament del Joc del Bingo, aprovat pel Decret 75/1993, de 28 de juny, del Consell de la Generalitat Valenciana, lent ús de l'autorització continguda en la disposició addicional primera, que queden substituïts pels següents:  
ANNEX II  
A) Normes generals  
4. Per a la pràctica del joc del bingo els jugadors que ho desitgen podran utilitzar, com a aparell auxiliar de suport, sistemes informàtics, prèviament homologats, que connectats a la taula de control, i sense interferències en el seu funcionament, recullen les dades de la partida, amb les limitacions següents:  
- Nombre de cartons màxims que es permet jugar en una partida: dotze. Llevat les partides en què s'utilitzen cartons de 150 pessetes de valor facial, css en el qual el nombre límit serà de divuit.  
- Nombre d'aparells que com a màxim puga tenir una sala de bingo: quinze.  
La utilització d'aquest tipus d'instruments no eximirà de l?obligació de marcar en el cartó premiat, si s'escau, els números que han estat cantats.  
7. El nombre de cartons màxims que pot adquirir un jugador en una partida o jugada no podrà ser superior a dotze, si bé, quan s'utilitzen per al desenvolupament de la partida cartons de 150 pessetes de valor facial, aquest límit quedarà establit en divuit.  
DISPOSICIO TRANSITORIA  
Fins que la Fàbrica Nacional de Moneda i Timbre no fornisca els serveis Territorials de la Conselleria d'Economia i Hisenda de cartons amb valor facial de 150 pessetes, no s'iniciarà el subministrament a les sales d'aquests cartons.  
DISPOSICIO DEROGATORIA  
Es derogada l'Ordre de 25 de febrer de 1992, del Conseller d'Economia i Hisenda, per la qual es desplegava el Reglament del Joc del Bingo i totes les disposicions d'igual o inferior rang que s'oposen al que disposa aquesta ordre.  
DISPOSICIO FINAL  
Aquesta ordre entra en vigor l?endemà de la publicació en el Diari Oficial de la Generalitat Valenciana.  
València, 13 de setembre de 1993.  
El Conseller d'Economia i Hisenda,   
AURELIO MARTINEZ ESTEVEZ


Còpia Permalink ELI